SL Uradni list Evropske unije C 273/2

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

(Besedilo velja za EGP)

2010/C 273/02

Št. pomoči: XF 12/10

Država članica: Združeno kraljestvo

Regija/organ, ki dodeljuje pomoč: Shetland Islands Council

Naslov sheme pomoči/ime družbe, ki prejme ad hoc pomoč: Shetland Seafood Quality Control Grant

Pravna podlaga: Local Government in Scotland Act 2003, Section 20

Načrtovani letni izdatki po shemi: 250 000 BGP letno

Največja intenzivnost pomoči: Pomoč za programa Salmon Inspection Services in Whitefish Improvement Scheme bo do 80-odstotna z upoštevanjem intenzivnosti pomoči iz člena 17.

Za programa Analytic Services in Marine Farm Services se z namenom dopolnitve poklicnih znanj ali razvoja novih metod in orodij usposabljanja pomoč izplača v višini do 100 % zaradi statusa organizacije Shetland Seafood Quality Control, ki je organizacija z omejenim jamstvom, kar pomeni, da se v njeno korist vsi dobički investirajo v industrijo in se ne izplačajo nobene dividende.

Upravičenci do pomoči morajo biti mala ali srednje velika podjetja in morajo spoštovati zakonodajo skupne ribiške politike.

Datum začetka izvajanja:

Trajanje sheme ali individualne pomoči: V okviru sheme se pomoč dodeljuje do 31. decembra 2013.

Cilj pomoči: Partnerska dotacija Sveta Shetlandskih otokov (Shetland Islands Council) in organizacije Shetland Seafood Quality Control za izvedbo naslednjih programov: Salmon Inspection Service, Whitefish Improvement Scheme, Analytical Services in Marine Farm Services. Podpora industriji hrane iz rib in morskih sadežev na Shetladskih otokih z zagotovitvijo nadzora kakovosti in varnosti ulovljenih in gojenih rib ter morskih sadežev v okolju, kjer so ulovljeni, gojeni ali predelani. Omogočanje Svetu Shetlandskih otokov, da podpira vse dejavnosti v zvezi s hrano iz rib in morskih sadežev na Shetlandskih otokih z močno povezavo s podobnimi centri v Združenem kraljestvu in regijami ob severnem Atlantiku ter da deluje kot center najboljših praks in podjetij v Skupnosti in zunaj nje.

Člen, ki se uporablja (od člena 8 do člena 24): Člen 17

Zadevna dejavnost: Omogočanje Svetu Shetlandskih otokov, da sektorju ulovljenih in gojenih rib ter morskih sadežev zagotavlja pomoč pri ukrepih skupnega interesa, s čimer se bo:

trajnostno prispevalo k boljšemu upravljanju ali zaščiti virov,

izboljšala kakovost in varnost hrane,

spodbujalo partnerstvo med znanstveniki in izvajalci v ribiškem sektorju,

prispevalo k preglednosti trgov proizvodov iz ribištva in akvakulture ter sledljivosti,

izpostavilo povezovanje in izmenjava izkušenj ter najboljših praks med organizacijami, ki spodbujajo enake možnosti med moškimi in ženskami ter drugimi zainteresiranimi stranmi in

izboljšalo poklicno znanje ali se bodo vzpostavili nove metode in orodja za usposabljanje.

Naziv in naslov organa, ki dodeli pomoč:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Spletni naslov celotnega besedila sheme pomoči: http://www.sdt.shetland.org/

Utemeljitev: Organizacija Shetland Seafood Quality Control je s podporo Sveta Shetlandskih otokov predložila vlogo za pridobitev sredstev ESR za izboljšanje storitev, vendar je bila vloga odložena zaradi prevelikega števila vlog, predloženih v ESR. Da bi organizacija Shetland Seafood Quality Control lahko zagotovila potrebno pomoč do roka, ki ga je postavila industrija, se je Svet Shetlandskih otokov odločil za pridobitev izvzetja v skladu s pravili o državni pomoči, da bi do določenega roka zagotovil primerno podporo malim in srednje velikim podjetjem, ki delujejo v industriji.

Št. pomoči: XF 13/10

Država članica: Združeno kraljestvo

Regija/organ, ki dodeli pomoč: Comhairle nan Eilean Siar (Western Isles Council)

Naziv sheme pomoči/ime podjetja, ki prejme ad hoc pomoč: Outer Hebrides Fisheries Support Scheme

Pravna podlaga: Local Government (Scotland) Act 1973 as amended and Local Government in Scotland Act 2003

Načrtovani letni izdatki po shemi: Načrtovani letni izdatki po shemi znašajo 25 000 GBP. To predstavlja načrtovani bruto ekvivalent subvencije pri uporabi sheme za podporo ribištvu na otočju Zunanji Hebridi (Outer Hebrides Fisheries Support Scheme — OHFSS.)

Največja intenzivnost pomoči: Intenzivnost pomoči ne bo presegala višine pomoči, določene v členu 27(3) Uredbe Sveta (ES) št. 1198/2006, tj. pomoč ne bo presegala 15 % stroškov, nastalih zaradi pridobitve lastništva, in ne bo višja od 50 000 EUR.

Pomoč iz te jamstvene sheme zajema vrste jamstev in vrste zadevnih poslovnih dogodkov v okviru uporabe Uredbe Sveta (ES) št. 736/2008.

Bruto ekvivalent subvencije OHFSS je izračunan po metodologiji, ki se uporablja v objavljeni shemi ZK N 71/09 za pomoč v obliki jamstev.

Ustrezni upravičenci do pomoči so mala in srednje velika podjetja, ki delujejo v skladu s skupno ribiško politiko.

Datum začetka veljavnosti:

Trajanje sheme ali individualne pomoči: V skladu s shemo se pomoč lahko dodeli do 31. decembra 2013.

Cilj pomoči: Shema OHFSS je partnerska shema med Comhairle nan Eilean Siar, Royal Bank of Scotland in Western Isles Fishermen’s Association.

Cilj sheme je ustvarjati in ohranjati zaposlitvene priložnosti na otočju Zunanji Hebridi s spodbujanjem podjetništva v ribiškem sektorju.

Na voljo je financiranje v obliki jamstev za posojila za ribiče, mlajše od 40 let, ki so prvič pridobili delno ali celotno lastništvo nad rabljenim plovilom, opremljenim za ribolov na morju.

Navedite, kateri členi od 8 do 24 se uporabljajo: Člen 10

Zadevna dejavnost: Prek Royal Bank of Scotland so na voljo posojila do največ 40 % vrednosti nakupa rabljenega plovila, opremljenega za ribolov na morju, pri čemer je lahko najvišji znesek posojila 100 000 GBP z ročnostjo do največ 10 let. Shema OHFSS zagotovi jamstvo za posojilo do največ 50 % vrednosti posojila, ki ga zagotovi Royal Bank of Scotland.

Naziv in naslov organa, ki dodeli pomoč:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Naslov, kjer je na voljo celotno besedilo sheme: http://www.cne-siar.gov.uk/eds/business/assistanceavailable/fls.asp

Utemeljitev: Shema za podporo ribištvu na otočju Zunanji Hebridi bi bila sicer združljiva z Evropskim skladom za ribištvo, vendar je glede na konkurenčnost, čas, potreben za odobritev, če je ta primerna, ter retrospektivno plačilo sredstev, bolj primerna za vključitev v prilagojeno shemo državne pomoči kot v shemo Evropskega sklada za ribištvo.

Svet Western Isles je predan nuditi pomoč ribiškemu sektorju, zato daje prednost gotovosti in neposrednosti, ki jo zagotavlja uredba o izvzetju.